Ny DNA-teknologi har opklaret fire drab i København, og nu håber Nordjyllands Politi, at den nye teknologi også kan hjælpe i to uopklarede drabsager fra Nordjylland. Det ene drab er det såkaldte Kasinodrab, der fandt sted 7. december 1996. Her blev den 46-årige Finn Jensen fundet død i vejkanten mellem Nørresundby og Vadum. Det skete efter en tur til Aalborg, hvor han blandt andet havde besøgt byens kasino. Nu er 16 år gået, uden at politiet er kommet nærmere en opklaring. Fire år efter drabet så TV2/Nord tilbage på forbrydelsen. Det indslag kan du se øverst i artiklen.

Referat:
Ny DNA-teknik kan måske hjælpe i opklaringen af blandt andet det såkaldte kasinodrab, der fandt sted i 1996.